Daar kom 'n oom wat soos 'n ouderling aangetrek is wat op 'n stoel gaan staan, want dit is hoge musiek. Die oom het 'n toorstokkie en eers toor hy met die toorstokkie sodat die gordyn weggaan. Op die planke is daar omies en vet tannies wat lyk soos 'n konsert.
Die oom wat soos 'n ouderling lyk, word nou baie kwaad. Hy swaai sy kop en sy hare, maar dit help niks nie - hoe meer hy swaai, hoe harder blaas hulle hul eie trompette.
My ma s� dis wonderlik, maar ek s� hulle moet oefen en oefen tot hulle dit regkry. Die een het die ander met 'n mes gesteek, maar hy bloei nie, en sing die ander dood. Daardie een is self dood aan die derde bedryf. Hulle vry ok nie, hulle sing dit. Ek dink nie hulle sal ooit trou nie, want selfs die vo�ltjies bly stil as hulle vry. Daarom dink ek opera sal uitsterf, maar rock 'n roll is here to stay.
Dan bid ons vir die droogte (dis eintlik verkeerd, oom Sinterklaas, mens moenie vir die droogte bid nie, maar meer vir reent). En die rugby. Maar wat ek nie kan verstaan nie, is van geld: Hoekom het die ryk mense, wat dit nie nodig het nie, al die geld en die arm mense wat dit so nodig het, het niks nie?
Dis half of mens die koue en die warmte mors. Die mense s�: "As jy nie sterk is nie, moet jy slim wees ..." maar dis vir my verkeerd. As jy dom is, moet jy slim wees. Want as jy slim is, het jy klaar jou loon weg.
En kan oom Sinterklaas dit nie so maak dat 'n mens 'n waatlemoen makliker kan dra nie? My pa s� daar is 'n plekkie in Japan, Zentsoedji, waar hulle vierkantige waatlemoene in bokse kweek. Dis amper soos aan die Weskus waar hulle wyn in bokse kweek. Nou normeer ek, en ek wil nie normeer nie; dis dose, en hulle noem dit Vino de Conti. Bokswyn. Nee, 'n mens moenie verander aan 'n waatlemoen se lyk nie. Miskien moet mens net waatlemoene met handvatsels kweek, sodat dit makliker kan dra. En piesangs met ritse.
Jan van Riebeeck land op 6 April 1652. Wat het hy op 7 April gedoen? Ek weet sy vrou het haar hare laat doen by SAARTJE B. SE HAARSALON. Maar wat het hy gedoen op 7 April? Hy het gevra vir 'n verplasing en dit het hy 10 jaar later gekry toe hulle hom na Batavia toe verplaas het - 10 jaar later - en dit was die begin van die Staatsdiens in Suid-Afrika.
Oom Sinterklaas, en dan is daar die dominees wat nie die Bybel ken nie. Die meeste van hulle s� die Bybelvertaling is vir hulle Grieks � Ek verstaan niks daarvan nie, want in die oorspronklike Grieks staan daar: "Vrou, wees dan jou man se gelyke", maar ons vertaal dit met: "Vrou, jy moet jou man onderdanig wees." Dis hoekom vrouens met vrouens trou � en mans met mans � hulle glo nie aan hierdie gemengde huwelike nie, en is terug by apartheid. Hulle noem dit eiesoortige huwelike.
Miskien moet hulle Adam Tas se Dagboek lees. Hy laat dr Phil soos 'n amateur lyk. Adam Tas wou eers 'n Nagboek geskryf het, maar hy het snags rondgeloop om die weduwees te gaan troos en was te besig om nog boeke ok te skryf. Troos hulle met Tassies. Oom Sinterklaas, ons moet die perspektief regkry.